ஜலமில்லேடி , ஜலம் இல்ல. நெருப்புன்னு நெனைச்சுக்கோ. உன் மேலே இப்போ கறையே இல்லே. நீ பளிங்குடீ. பளிங்கு.. மனசிலே அழுக்கு இருந்தாத்தான்டி அழுக்கு. உம் மனசு எனக்குத் தெரியறது. உலகத்துக்குத் தெரியுமோ ? அதுக்காகத்தான் சொல்றேன். இது உலகத்துக்குத் தெரியவே கூடாதுன்னு. என்னடி அப்படிப் பார்க்கறே ? தெரிஞ்சுட்டா என்ன பண்றதுன்னு பார்க்கறியா ? என்னடி தெரியப் போறது ? எவனோடயோ நீ கார்லே வந்தேன்னுதானே தெரியப் போறது ? அதுக்கு மேலே கண்ணாலே பார்க்காததெப் பேசினா அந்த வாயைக் கிழிக்க மாட்டாளா ? ம்... ஒண்ணுமே நடக்கலேடி , நடக்கலே !